
โครงการประกวดภาพถ่าย เรื่อง ขยะคือศิลปะ

มหาวิทยาลัยรังสิต  เชิญชวนนักถ่ายภาพทุกระดับ ร่วมสร้างความภาคภูมิใจ จากมุมมองของตนเอง ส่งภาพถ่ายเข้าประกวด หัวข้อ “ขยะคือศิลปะ” ชิงรางวัลรวมกว่า 9,000 บาท พร้อมรับโล่รางวัลและประกาศนียบัตร
กติกาการส่งภาพเข้าประกวด

ภาพที่ส่งเข้าประกวดจะต้องเป็นภาพที่แสดงถึงจิตสำนึก ในการอนุรักษ์และการสื่อความหมาย  เกี่ยวกับการจัดการขยะที่เป็นมิตรกับสิ่งแวดล้อม โดยภาพที่ส่งเข้าประกวดมีรายละเอียดดังนี้
· ต้องเป็นนักศึกษาระดับปริญญาตรี และ บุคลากร มหาวิทยาลัยรังสิต
· ภาพที่ส่งเข้าประกวดจะต้องถ่ายภาพภายใน บริเวณมหาวิทยาลัยรังสิต
· ถ่ายด้วยกล้องดิจิตอล  โดยมีขนาดภาพไม่ต่ำกว่า  2 MB

· ขนาดภาพที่ส่งเข้าประกวด 10x12 นิ้ว ติดภาพลงบนกระดาษการ์ดแข็งสีขาว  เว้นขอบด้านละ 1 นิ้ว  กรุณาเขียนชื่อรหัสนักศึกษา คณะ พร้อมตั้งชื่อภาพ และคำบรรยายเกี่ยวกับภาพประมาณ 1- 2 บรรทัดให้ครบถ้วนใต้รูปภาพ
· ส่งผลงานโดยใส่ซองสีน้ำตาล
วิธีการส่งภาพเข้าประกวด

ส่งผลงาน และซีดีไฟล์ภาพด้วยตัวเองได้ที่  : สำนักงานเลขานุการ คณะนิเทศศาสตร์ ชั้น 2       อาคารDigital Multimedia Complex (อาคาร 15)
เงื่อนไข และข้อกำหนดอื่น ๆ

1. ภาพที่ส่งเข้าประกวดต้องไม่เคยได้รับรางวัลจากการประกวดใดๆ มาก่อน

2. ผู้ส่งภาพเข้าประกวดต้องเป็นผู้ถ่ายภาพด้วยตนเองเท่านั้น ห้ามมิให้นำผลงานของผู้อื่นส่งเข้าประกวดโดยเด็ดขาด

3. ผู้ส่งภาพเข้าประกวดสามารถใช้เทคนิคการถ่ายภาพได้อย่างอิสระ โดยห้ามตกแต่งภาพใด ๆ ให้ผิดไปจากความเป็นจริง

4.ไฟล์ต้นฉบับ ที่ส่งเข้าประกวดถือเป็นกรรมสิทธิ์ของ คณะนิเทศศาสตร์ มหาวิทยาลัยรังสิต และจะไม่มีการส่งภาพคืนให้เจ้าของผลงาน

5. ผู้ส่งภาพเข้าประกวดยินยอมให้มหาวิทยาลัยรังสิต คณะนิเทศศาสตร์ สามารถนำผลงานทุกภาพออกเผยแพร่ หรือใช้ประโยชน์อื่น ๆ ได้ โดยไม่ต้องขออนุญาตและจ่ายค่าตอบแทนใด ๆ ทั้งสิ้นแก่เจ้าของผลงาน

6. การตัดสินของคณะกรรมการถือเป็นที่สิ้นสุด ผู้ส่งภาพเข้าประกวดไม่มีสิทธิ์อุทธรณ์ใด ๆ ทั้งสิ้น

7. คณะกรรมการตัดสิน ไม่มีสิทธิ์ส่งภาพเข้าประกวดในครั้งนี้
ระยะเวลาการส่งภาพเข้าประกวด 
ตั้งแต่วันที่ 29 กรกฎาคม  – 15 สิงหาคม 2554 เวลา 8.30-16.30 น. 
การประกาศผลการตัดสิน
วันที่ 23 สิงหาคม 2554 ที่อาคารDigital Multimedia Complex (อาคาร 15)

รางวัลที่ 1 ชนะเลิศ เงินรางวัล 4,000 บาท พร้อมโล่รางวัลและรับประกาศนียบัตร

รางวัลที่ 2 เงินรางวัล 2,000 บาท พร้อมรับประกาศนียบัตร

รางวัลที่ 3 เงินรางวัล 1,000 บาท  พร้อมรับประกาศนียบัตร

รางวัลชมเชย 4 รางวัล เงินรางวัลๆละ 500 บาท  พร้อมรับประกาศนียบัตร
